da en da nl ca da da nb es da da da da da da da da da da da nb da de nn da en nb nb da da nb da nb da de nb da da da da da da da da da da da da nl da en da da es nl da
Lang ventetid får mange til at droppe besøg hos læge, tandlæge og psykolog | Gjensidige Forsikring
30.8.2022 07:48:29 CEST | Gjensidige Forsikring
Ventetid på at komme til læge, tandlæge og psykolog har fået flere til at droppe besøget helt, og især unge fravælger at gå til psykolog. Det viser en ny undersøgelse, som Kantar Gallup har lavet for Gjensidige.
Lægen, psykologen, tandlægen, alle er del af et sundhedsvæsen, der er sat i verden for at hjælpe os. Desværre oplever mange danskere så lange ventetider, at de helt opgiver at få en konsultation.
En ny undersøgelse fra Kantar Gallup for Gjensidige viser desværre, at ventetid har fået hver femte til at droppe at gå til læge og en ud af ti har droppet psykologbesøget i de seneste tre år. Og det er et problem, påpeger Louise Brix, fagchef for Sundhed i Gjensidige:
”Lange ventetider er desværre ikke en ny ting, men det er ekstra bekymrende, at så mange ligefrem fravælger at gå til læge, fordi de ikke kan komme til hurtigt nok. Mange lidelser kan udvikle sig negativt, hvis man ikke får taget sig af det i tide, og jeg kan godt være bange for, at de lange ventetider kan være med til at forværre sygdomme, der ellers kunne være afhjulpet lettere,” siger Louise Brix, der samtidig roser medarbejderne i sundhedsvæsenet for at yde en helt unik indsats:
”Jeg er virkelig imponeret over, hvordan medarbejderne i vores sundhedsvæsen har løftet de seneste års virkelig store byrde og sørget for, at vi som land og borgere er kommet godt gennem flere sundhedskriser. Det har været inspirerende, og jeg håber, at der snart kan komme lidt balance, så vi eksempelvis ikke ser, at danskere må opgive at gå til lægen.”
Hver fjerde unge har droppet psykologbesøg
Undersøgelsen viser også, at en ud af ti har undladt at gå til psykolog pga. ventetid, og selv om det tal måske ikke virker voldsomt, så kan det have alvorlige konsekvenser for den enkelte, hvis de ikke får den nødvendige hjælp til smerten i sindet. Og det er især i gruppen 18 til 29-årige, der dropper det. Her er det nemlig hver fjerde, der ikke har fået tid hos psykologen.
”Det er et alvorligt problem, at så mange ender med at droppe psykologbesøget, fordi ventetiden har været for lang. Ligegyldigt hvor gammel man er, så er det vigtigt, at man får den nødvendige hjælp, da det kan være med til at forhindre, at smerten i sindet eller sygdommen bliver værre. Derfor håber jeg virkelig, at vi for fremtiden ser en ændring, så ventelister ikke i samme grad forhindrer behandling i at finde sted,” siger Louise Brix.
Undersøgelsen er foretaget af Kantar Gallup for Gjensidige Forsikring i maj og juni 2022 blandt 1528 repræsentativt udvalgte danskere.
Tlf:41 77 50 18smf@gjensidige.dk
Information om Gjensidige Forsikring
A.C. Meyers Vænge 9
70 10 90 09https://www.gjensidige.dk/
Gjensidige er et ledende nordisk skadeforsikringsselskab, som er noteret på Oslo Børs. Vi har ca. 3.800 medarbejdere og tilbyder skadeforsikring i Norge, Danmark, Sverige og Baltikum. I Norge tilbydes også pension og opsparing. Driftsindtægterne var 30 mia. NOK i 2021, mens forvaltningskapitalen udgjorde 130 mia. NOK.
Følg pressemeddelelser fra Gjensidige Forsikring
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Gjensidige Forsikring
De fleste danskere ved ikke om deres bolig er energimærket5.10.2022 08:03:14 CEST | Pressemeddelelse
Over halvdelen af danskerne er ikke klar over, hvilket energimærke deres bolig har, viser ny undersøgelse fra Gjensidige og NRGi. Der er ellers flere fordele ved at kende sit energimærke - særligt i denne tid med historiske prisstigninger på energi, lyder det fra energikonsulent.
Nye tal: Stigende priser på energi tvinger danskere til at spare på fødevarer2.10.2022 09:35:18 CEST | Pressemeddelelse
Inflationen og de stigende energipriser har ramt danske husholdninger hårdt, og det påvirker danskernes lyst og evner til at bruge penge på fødevarer, oplevelser og ferier. Det viser en ny undersøgelse, som Kantar Gallup har lavet for Gjensidige.
Mange danskere vil kvitte denne usunde vane29.9.2022 07:37:19 CEST | Pressemeddelelse
Mere end hver anden ryger giver udtryk for, at de ønsker at kvitte smøgerne. Det viser en ny undersøgelse, Kantar Gallup har lavet for Gjensidige.
Kæmpe stigning: Så mange flere sparer på strømmen23.9.2022 13:45:34 CEST | Pressemeddelelse
Ni ud af ti danskere forsøger aktivt at spare på el-forbruget, hvilket næsten er en fordobling i forhold til sidste år. Det viser en ny undersøgelse, som Kantar Gallup har lavet for Gjensidige.
Hver fjerde dansker tager på ferie uden rejseforsikring23.9.2022 09:00:00 CEST | Pressemeddelelse
Én ud af fire danskere tager på ferie uden rejseforsikring, og den tendens skal ændres og bliver derfor et fokusområde i det nye samarbejde mellem Gouda Rejseforsikring og Sygeforsikringen "danmark".
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022